Paġna Ġeneralment id-data li fiha tintemm il-preżunzjoni ta' konformità tkun id-data tar-revoka ("dow"), stabbilita mill-organizzazzjonijiet Ewropej tal-istandardizzazzjoni, iżda l-utenti għandhom jinnotaw li f'ċerti każijiet eċċezzjonali dan jista' jkun mod ieħor. L-istandard il-ġdid (jew emendat) għandu l-istess għan bħall-istandard li ġie sostitwit. Fid-data speċifikata, l-istandard li ġie sostitwit, jieqaf milli jagħti preżunzjoni ta' konformità mal-rekwiżiti essenzjali jew oħrajn fil-leġiżlazzjoni rilevanti tal-Unjoni. L-istandard il-ġdid għandu għan usa' mill-istandard li ġie sostitwit. Fid-data speċifikata, l-istandard li ġie sostitwit, jieqaf milli jagħti preżunzjoni ta' konformità mar-rekwiżiti essenzjali jew oħrajn fil-leġiżlazzjoni rilevanti tal-Unjoni. L-istandard il-ġdid għandu għan aktar speċifiku mill-istandard li ġie sostitwit. Fid-data speċifikata, l-istandard li ġie sostitwit (parzjalment) jieqaf milli jagħti preżunzjoni ta' konformità mar-rekwiżiti essenzjali fil-leġiżlazzjoni rilevanti tal-Unjoni għal dawk il-prodotti jew dawk is-servizzi li jaqgħu fl-ambitu tal-istandard ġdid. Ma tiġix effettwata preżunzjoni ta' konformità mar-rekwiżiti essenzjali jew oħrajn fil-leġiżlazzjoni rilevanti tal-Unjoni għall-prodotti jew is-servizzi li xorta jaqgħu fil-ambitu tal-istandard li ġie sostitwit (parzjalment), iżda li ma jaqgħux fl-ambitu tal-istandard il-ġdid. F'każ ta' emendi, l-istandard ta' referenza huwa EN CCCCC:YYYY, l-emendi preċedenti tiegħu, jekk kien hemm, u l-emenda l-ġdida kkwotata. Għalhekk l-istandard li ġie sostitwit jikkonsisti f'EN CCCCC:YYYY u l-emendi preċedenti tiegħu, jekk kien hemm, iżda mingħajr l-emenda l-ġdida kkwotata. Fid-data speċifikata, l-istandard li ġie sostitwit jieqaf milli jagħti l-preżużjoni ta' konformità mar-rekwiżiti essenzjali jew oħrajn fil-leġiżlazzjoni rilevanti tal-Unjoni. L-istandards jiġu adottati mill-Organizzazzjonijiet Ewropej tal-Istandardizzazzjoni bl-Ingliż (is-CEN u s-CENELEC jippubblikaw ukoll bil-Franċiż u l-Ġermaniż). Sussegwentement, it-titli tal-istandards jiġu tradotti fil-lingwi uffiċjali meħtieġa l-oħrajn kollha tal-Unjoni Ewropea mill-korpi nazzjonali tal-istandardizzazzjoni. Il-Kummissjoni Ewropea mhix responsabbli mill-korrettezza tat-titli li tressqu għall-pubblikazzjoni fil-Ġurnal Uffiċjali. Ir-referenzi għall-Corrigenda ".../AC:YYYY" jiġu ppubblikati biss għall-informazzjoni. Corrigendum ineħħi l-iżbalji tal-istampar, dawk lingwistiċi jew żbalji simili mit-test ta' standard u jista' jkun jirreferi għal verżjoni ta' lingwa waħda jew iktar (bl-Ingliż, bil-Franċiż u/jew bil-Ġermaniż) ta' standard kif adottat minn xi organizzazzjoni Ewropea għall-istandardizzazzjoni. Aktar informazzjoni dwar standards armonizzati u standards oħra Ewropej tinsab fl-internet fuq L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7552 — Mitsui Chemicals / SK Holdings / JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7577 — Fairfax Financial Holdings/Brit, f'dan l-indirizz: Is-Sindikat tad-difiża tad-denominazzjoni garantita u kkontrollata tal-oriġini "Pomme du Limousin" huwa magħmul mill-operaturi tad-DPO "Pomme du Limousin" (li huma produtturi u maħżniera-imballaturi) u għandu interess leġittmu biex iressaq l-applikazzjoni Id-dijametru minimu ta' 65 mm irid ikun ikkomplementat b'piż ta' mill-inqas 115 g, li huwa ekwivalenti għalih skont ftehim intersettorjali nazzjonali ta' April 2011. L-indikazzjoni tal-piż hija wkoll element li l-konsumaturi jistgħu jiċċekkjaw faċilment. Is-sentenza "Kull prodott li joħroġ minn dan it-tip ta' tuffieħ (meraq, frott ippreżervat fix-xropp, eċċ.) ma jistax igawdi d-DPO Pomme du Limousin" titħassar biex il-prodotti koperti mill-Ispeċifikazzjoni ta' Denominazzjoni biss jistgħu jgawdu minnha. Il-kulur tat-tuffieħ irid ikun dan li ġej: il-kulur 2 (C3 u C4), il-kulur 3 (C5 u C6), u l-kulur 4 (C7 u C8) skont il-kodiċi nazzjonali tat-tuffieħ Golden stabbilit miċ-Ċentru Tekniku intersettorjali tal-frott u tal-ħaxix. Din id-definizzjoni tikkumplementa d-dispożizzjonijiet dwar il-kontenut taz-zokkor, is-sodezza u l-aċidità li jiddeskrivu l-livelli ta' maturità tat-tuffieħ. Il-possibbiltà li l-UPO (l-Unità tal-Produzzjoni Omoġenja) tiġi raggruppata mill-ġdid ingħatat biex tissimplifika l-ġestjoni fil-livell tal-operatur u tal-maħżen tal-lottijiet ippakkjati. Is-separazzjoni tal-Unitajiet tal-Produzzjoni Omoġenja tul il-ħajja tal-masġar tal-frott kif deskritt fl-Ispeċifikazzjoni attwali, tinvolvi: Raggruppament ġdid tal-Unitajiet ta' Produzzjoni Omoġenja jrid jiġi ddikjarat bil-miktub qabel l-1 ta' Jannar ta' qabel il-ħsad. Id-data tad-dikjarazzjoni annwali ġenerali dwar ir-raggruppar tal-ħsad ġiet avvanzata għat-30 ta' Novembru tas-sena tal-ħsad (minflok il-15 ta' Diċembru) biex tkun żgurata sorveljanza aħjar. Fil-livell tar-reġistru tal-produzzjoni, qed jiġi propost li minflok tingħata "l-informazzjoni tat-tikketta tal-identifikazzjoni" tissemma "l-informazzjoni għall-identifikazzjoni tat-tuffieħ". Skont il-maħżen, l-informazzjoni mogħtija fuq kull lott ippakkjat tkun: jew l-informazzjoni mogħtija direttament fuq it-tikketta ta' identifikazzjoni (il-produttur, in-numru tal-Unità ta' Produzzjoni Omoġenja) u d-data (tal-ippakkjar) jew numru tal-lott li jkun jirreferi għall-istess informazzjoni ta' identifikazzjoni, bħall-isem tal-produttur, in-numru tal-Unità ta' Produzzjoni Omoġenja u d-data tal-ippakkjar. Ikun xi jkun il-każ, din l-emenda ma taffettwax it-traċċabbiltà tat-tuffieħ. Il-produttur u l-Unità ta' Produzzjoni Omoġenja tat-tuffieħ dejjem jibqgħu identifikabbli. Il-mira tal-produzzjoni agronomika ta' 58 t/ha, li kienet ġiet iddefinita meta saret l-applikazzjoni għar-rikonoxximent tad-denominazzjoni garantita u kkontrollata tal-oriġini, inbidlet. Qed tiġi proposta d-definizzjoni li ġejja: "Il-produzzjoni medja tal-azjenda, ikkalkulata fuq it-total tal-UPO identifikati fid-DPO u fil-produzzjoni, ma għandhiex taqbeż is-70 tunnellata ta' tuffieħ għal kull ettaru." L-istennija ta' produzzjoni li sseħħ fil-preżent ma għadhiex addattata għat-tekniki u l-prattiki tal-produzzjoni tal-lum, li b'mod ġenerali tjiebu. Fil-fatt, il-konfigurazzjoni tal-imsaġar u d-densità massima awtorizzata jippermettu li din il-mira tal-produzzjoni tintlaħaq u tinqabeż mingħajr ma taffettwa b'mod ħażin il-karatteristiki tal-frott protett minn din id-denominazzjoni. Għall-faċilitazzjoni tal-kontrolli, ġew iddefiniti dawn id-dettalji ta' kif għandha ssir it-tisqija: mill-ewwel jum tat-tisqija, il-kwantità tal-ilma li tintuża għandha tkun inqas mit-total tal-evaporazzjoni bit-traspirazzjoni, mingħajr ma tingħadd il-kwantità kumulattiva tax-xita li tkun niżlet tul il-perjodu tat-tisqija. Id-dejta rreġistrata fl-iskeda individwali tal-ġestjoni tal-ilma hija ddefinita biex ikun iggarantit il-kontenut li għandu jkun issorveljat bil-kontrolli tad-dokumentazzjoni. Permezz ta' dawn id-definizzjonijiet tkun iggarantita tisqija ppjanata, u b'mod partikolari, li din it-tisqija tkun limitata għall-kwantità li tagħmel tajjeb għall-evaporazzjoni mit-traspirazzjoni reali, mingħajr ma tingħadd il-kwantità tax-xita li tkun niżlet, kif previst fl-Ispeċifikazzjoni. L-għan ta' dawn l-emendi huwa li dan il-paragrafu jkun jikkonforma mar-Regolament (UE) Nru 1151/2012. Tiddaħħal eċċezzjoni għat-tikkettar individwali tat-tuffieħ fil-każ tal-frott preimballaġġat billi dan ma jistax jitħallat ma' tuffieħ ieħor. Anki mingħajr tikkettar individwali, m'hemmx riskju li l-konsumatur se jitfixkel. Din l-emenda sservi wkoll biex tissimplifika l-ġestjoni tat-tuffieħ fl-impjant tal-ippakkjar. L-informazzjoni ta' kuntatt tinsab taħt l-intestaturi "Servizz kompetenti tal-Istat Membru" u "Grupp applikant u interess leġittimu". L-intestatura "Elementi li jiġġustifikaw ir-rabta maż-żona ġeografika - Karatteristiki speċifiċi tal-prodott" tranġat biex tikkonforma għar-rekwiżiti tar-Regolament (UE) Nru 1151/2012. Klassi 1.6. Frott, ħxejjex u ċereali, friski jew ipproċessati It-tuffieħ "Pomme du Limousin" huwa tuffieħ frisk ikkaratterizzat minn: forma kemxejn imtawla li fiha l-għajn u t-toqba tal-għajn jidhru ċari, dijametru minimu ta' 65 mm jew piż ta' mill-inqas 115 g, laħam sod ta' lewn abjad, immerraq, b'konsistenza tqarmeċ u mhix imrammla, togħma bbilanċjata, la ħelwa ħafna u lanqas aċiduża żżejjed. It-tuffieħ huwa dderivat mil-varjetà "Golden Delicious" jew waħda mill-mutazzjonijiet awtorizzati fid-Denominazzjoni ta' Oriġini "Pomme du Limousin" (karatteristiki standard u li jqarrbu għat-tip Golden Delicious), minbarra l-"Cala Golden". Dan it-tuffieħ huwa tal-klassijiet kummerċjali Extra u 1 fit-tifsira tar-Regolament tal-UE, jew fil-kategorija kummerċjali 2, rigward biss il-grad ta' ħmura tiegħu. Il-kulur tal-"Pomme du Limousin" huwa bejn aħdar bajdani u isfar, u jista' jkollu leħħa ħamra. Il-proċess kollu tal-produzzjoni jseħħ fiż-żona ġeografika ddefinita. Huwa imperattiv li t-tuffieħ jinżamm imkessaħ wara l-ħsad, biex jiġu ppreżervati l-karatteristiki ta' sodezza, konsistenza u meraq. Hemm metodu lokali tal-ħżin fl-imħażen ta' din iż-żona ġeografika, billi l-istabbilimenti tal-ħżin: jiġġestixxu l-pjan ta' ħżin skont l-analizijiet li jsiru fuq il-frott fil-ħin tal-ħsad, u jikkoordinaw il-kwantità ta' frott maħsuda mill-produtturi, jużaw il-metodu u l-ħin ideali biex jimlew il-kmamar tal-ħżin, jieħdu ħsieb il-ġestjoni tal-livelli ta' ossiġenu malli l-frott jitkessaħ, b'tali mod li t-temperatura u l-livelli ta' ossiġenu u tad-diossidu tal-karbonju jinżammu stabbli tul il-proċess kollu tal-kummerċjalizzazzjoni. L-ippjakkjar tal-frott bilfors irid isir fiż-żona ġeografika tad-Denominazzjoni ta' Oriġini tal-"Pomme du Limousin" minħabba: l-għarfien tal-istabbilimenti tal-ħżin fejn għandu x'jaqsam mal-ġestjoni tal-frott maħżun (is-sorveljanza tal-kmamar tal-ħżin, il-kontrolli li jsiru fuq il-frott tul il-perjodu tal-ħżin), id-delikatezza tal-frott u s-sensittività tiegħu fil-konfront ta' tisbit u manipulazzjoni goffa, tagħmir tal-ħżin speċifiku, li kemm jista' jkun jillimita l-impatt tad-daqqiet u li jippreżerva l-kwalità tal-frott, it-traċċabbiltà meħtieġa tal-frott: il-frott ma jiġix ittrasportat fi kwantitajiet kbar, u jrid jiġi ttikkettat b'mod individwali biex il-konsumaturi jkunu jistgħu jidentifikawh faċilment u ma jitħallatx ma' frott ta' provenjenza oħra. Il-ħżin tat-tuffieħ isir f'imballaġġ apposta li jippreżerva l-karatteristiki u l-kwalità tiegħu. Għaldaqstant, il-ħżin f'lottijiet ta' iżjed minn 20 kg, kif ukoll l-ippakkjar f'boroż tal-plastik jew tal-karta, huma pprojbiti. It-tuffieħ ma jistax jibqa' jinħareġ fis-suq taħt id-Denominazzjoni ta' Oriġini "Pomme du Limousin" wara data speċifika li tiġi ffissata skont il-kulur tiegħu, u li tista' tvarja mill-1 ta' Ġunju sal-1 ta' Awwissu tas-sena wara d-data tal-ħsad. Kull tuffieħa trid tkun identifikata billi titwaħħlilha tikketta awtoaderenti li fuqha jkun hemm: il-logo tad-DPO tal-Unjoni Ewropea u/jew it-taqsira "AOP", fejn id-daqs tal-ittri "AOP" irid ikun mill-inqas l-istess bħal dak tal-ikbar ittri li jidhru fuq it-tikketta awtoadeżiva; l-isem "Pomme du Limousin", bid-daqs tal-ittri tiegħu almenu daqs nofs dak tal-ittri tat-taqsira "AOP", jew akbar minn 1,5 mm jekk ma jkunx hemm l-indikazzjoni "AOP". Madankollu, dan l-obbligu tat-tikkettar individwali tat-tuffieħ ma japplikax fil-każ tal-frott li jkun preimballaġġat. Fuq il-faċċata tat-tikketta tal-imballaġġi individwali fejn huma miġburin in-noti dwar l-istandardizzazzjoni: l-isem tad-Denominazzjoni ta' Oriġini "Pomme du Limousin" miktub bl-ikbar daqs ta' ittri li jidhru fuq it-tikketti minbarra l-marka "AOP" jew "Appellation d'origine protégée"; il-logo tad-DPO tal-Unjoni Ewropea. Ma għandu jkun hemm xejn miktub bejn il-marka "AOP" jew "Appellation d'origine protégée" u l-isem tad-Denominazzjoni ta' Oriġini. Minbarra t-tikkettar, fid-dokumenti ta' akkumpanjament u fuq il-fatturi kollha jrid ikun hemm l-isem tad-Denominazzjoni Protetta ta' Oriġini "Pomme du Limousin" u l-kliem "Appellation d'origine protégée" jew "AOP". Il-muniċipji tad-dipartiment ta' Corrèze: Il-muniċipji tad-dipartiment ta' Creuse: Il-muniċipji tad-dipartiment ta' Dordogne: Il-muniċipji tad-dipartiment ta' Haute-Vienne: Iż-żona ġeografika hija magħmula fuq saff kristallin li ffurmat il-ħamrija minn blat metamorfiku jew granitiku magħmul minn frak tal-blat u depożiti tagħhom li inġemgħu fil-qiegħ, jew permezz tal-gravità jew permezz tal-ilma. Il-ħamrija hija ħafifa u fonda, u żżomm l-ilma sew. Il-klima f'din iż-żona ġeografika hija umda oċeanika, b'xita abbundanti iżda mhux eżaġerata (xita annwali inqas minn 1 300 mm) u temperaturi moderati (temperatura medja ogħla minn 9 °C). Barra dawn l-elementi hija ta' effett ukoll l-altitudni: l-imsaġar huma mħawlin fuq meded ta' art ċatta fuq għoljiet arjużi b'altitudni medja ta' bejn it-350 u l-450 metru. Iż-żona ta' Limousin hija addattata sew għat-tkabbir tal-frott. Is-siġar tat-tuffieħ "Golden Delicious", li ilhom jitkabbru hemm mid-deċennju tal-1950, baqgħu dejjem jiżviluppaw. Il-koltivazzjoni tat-tuffieħ f'din iż-żona hija attività agrikola li tikkomplementa t-trobbija tal-bhejjem, u hija mibnija fuq prattiki tradizzjonali ta' koltivazzjoni bħalma huma t-tisqija ppjanata u l-ħsad bl-idejn. Barra minn hekk, jeżisti għarfien lokali ta' kif għandu jinħażen it-tuffieħ. Wara l-ħsad, it-tuffieħ jinħażen fi kmamar apposta b'temperatura kkontrollata, magħżulin kull sena skont parametri speċifiċi tekniċi u ta' ħżin (li ma jidħolx l-ilma, il-volum, l-għadd ta' sigħat ta' ħżin...). Issir sorveljanza regolari tat-tuffieħ, fejn jiġi vverifikat li l-lottijiet ta' frott ikunu fi stat tajjeb sal-aħħar tal-ħżin. It-tuffieħ "Pomme du Limousin" huwa kkaratterizzat minn togħma u deħra eċċellenti: il-forma tiegħu daqsxejn imtawla, il-kulur, is-sodezza tal-frotta, il-kwalità mmerrqa, it-togħma bbilanċjata, la ħelwa wisq u l-anqas aċiduża żżejjed, u l-fatt li hu addattat ħafna biex jinħażen, jippermettu li jitqiegħed għall-bejgħ sal-1 ta' Awwissu. L-ambjent naturali flimkien mal-prattiki tradizzjonali tal-koltivazzjoni tas-siġar huma addattati għat-tkabbir tas-siġar tat-tuffieħ tal-varjetà "Golden Delicious", u wasslu biex jinżammu l-karatteristiki oriġinali tal-"Pomme du Limousin". Minħabba l-għoli taż-żona, ix-xemx għandha iżjed effett qawwi milli jkollha fuq artijiet ta' altitudni aktar baxxa, iżda b'danakollu anki l-ogħla temperaturi huma moderati. L-alternazzjoni bejn l-iljieli kesħin u l-ġranet sħan u xemxin fuq l-altipjani taż-żona ġeografika tiffavorixxi l-iżvilupp tat-togħma bilanċjata bejn ħelwa u aċiduża, kif ukoll il-lewn roża tal-qoxra, minħabba l-karatteristiki antoċjaniniċi tal-"Pomme du Limousin". Fejn it-tuffieħ "Pomme du Limousin" ikun ikkultivat f'altitudni għolja fejn hemm kuntrast sinifikanti bejn it-temperaturi ta' billejl u binhar, ikun itwal fil-forma tiegħu u jkun iktar sod u mmerraq. Il-koltivazzjoni tat-tuffieħ fiż-żona ta' Limousin hija bbażata fuq prattiki speċifiċi. Għaldaqstant, it-tisqija ppjanata tippriżerva u ttejjeb l-aħjar karatteristiki tal-frott u żżid il-kwantità ta' żahar li joħroġ fis-sena ta' wara. Barra minn hekk, il-ħsad isir bl-idejn biex jinżammu l-karatteristiki tajbin kollha tal-frott. Flimkien ma' dan, jeżisti għarfien lokali dwar il-ħżin li hu addattat għall-kapaċità tal-"Pomme du Limousin" li jżomm tajjeb fuq żmien twil. Malli jinħasad, il-frott jitkessaħ sal-qalba kemm jista' jkun malajr. Il-kmamar tal-ħżin jimtlew kemm jista' jkun malajr u tiġi kkontrollata mill-ewwel it-temperatura biex tinżamm tajba l-kwalità tal-frott. Il-"Pomme du Limousin" huwa settur ekonomikament dinamiku, billi jimpjiega madwar 1 500 ruħ fuq bażi permanenti u 2 500 ħaddiema staġjonali (statistika tal-2011). (It-tieni sottoparagrafu tal-Artikolu 6(1) ta' dan ir-Regolament)
Extracted from C_120_2015.html